**Общинска избирателна комисия - Правец**

**РЕШЕНИЕ**
**№ 115-МИ**
Правец, 24.10.2015

**ОТНОСНО:** Жалба на Никола Гергинов Нитов, общински председател на ПП ГЕРБ за нарушения на правилата за предизборната агитация.

В Общинска избирателна комисия-Правец е постъпила Жалба от Никола Гергинов Нитов, общински председател на **ПП ГЕРБ**. Жалбата е заведена под **№ 3 от 13.10.2015год**.от регистъра на жалбите на ОИК - Правец.

В жалбата се твърди, че БСП води нетолерантна и безцеремонтна кампания, изразяваща се в нарушения както следва:

1. Използване на информационното табло на Община Правец за предизборни цели, на което се излъчва информация за кандидатите на БСП за кметове и общински съветници, което не е определено като място за предизборна агитация, съгласно **Заповед № 3-683/24.09.2015год.**
2. Участие на служители на Общинска администрация-Правец в предизборни дейности в работно време, изразяващо се в лепене на плакати, подпомагане подготовката и организацията на заключителния концерт на БСП на 23.10.2015год. и други;
3. Използване на служебните автомобили на Общинска администрация за провеждане на кампанията на БСП / на 23.10.2015год. – служебен автомобил рег.№ СО2474.

При получаване на жалбата Общинската избирателна комисия даде указания на кмета на Община Правец да представи доказателства относно нормативната уредба за начина на ползване на информационното табло на община Правец, находящо се на площад „Тодор Живков” и всички документи, касаещи излъчването на предизборни агитационни материали на БЪЛГАРСКА СОЦИАЛИСТИЧЕСКА ПАРТИЯ.

С писмо **вх.№ 55/24.10.2015год**. са изпълнени дадените указания и са представени следните доказателства:

* Заявление от местната струткура на БСП, подписано от председателя на Общинския съвет Цанко Василев Маринов.
* Копие от документ за платена такса;
* Разрешително за ползване на електронното табло, издадено от ОбА Правец с **Изх.№ 92.00-359/1/ от 23.10.2015год.**

Общинската избирателна комисия се запозна служебно чрез сайта на Община Правец с цитираните в

Разрешително за ползване на електронното табло, издадено от ОбА Правец с **Изх.№ 92.00-359/1/ от 23.10.2015год. Наредба №9 и Наредба № 15** на Обс-Правец.

Предложен беше следния проект за решение:

 „Жалбата е подадена в предвидения от закона срок и от правно легитимирано лице, което има правен интерес от обжалването, поради което се явява допустима. Разгледана по същество жалбата е неоснователна.

Общинска избирателна комисия-Правец, след като се запозна с оплакванията в жалбата и с представените допълнително доказателства по случая, намира случая за изяснен от фактическа страна и намира за установено следното:

* По точка първа от жалбата Общинска избирателна избирателна комисия – Правец констатира, че са изпълнение изискванията на Наредба №9 и Наредба № 15 на Обс-Правец . Направено е надлежно искане от представителя на Българска социалистическа партия. Платена е таксата съобразно Наредба № 15 то Обс на Община Правец. Издадено е съответното разрешение за ползване от временно изпълняващия длъжността кмет на Община Правец – Васил Симеонов.
* По точка втора от жалбата Общинска избирателна избирателна комисия – Правец констатира, че жалбата не е конкретизирана относно това кои са служителите на Община Правец, които се твърди ,че са ангажирани в предизборни дейности в работно време, изразяващи се в лепене на плакати, подпомагане подготовката и организацията на заключителния концерт на БСП и др.
* По точка трета от жалбата Общинска избирателна избирателна комисия – Правец констатира, че и в тази си част жалбата не е конкретизирана. Не става ясно точно за какви дейности е използван цитирания служебен автомобил и кога.

Общинска избирателна комисия-Правец счита, че не са налице наришения на изборните правила по чл.182 и чл.183 от ИК.

С оглед на гореизложеното Общинска избирателна комисия – Правец, счита, че жалбата се явява изцяло неоснователна.”

При проведеното гласуване от присъствалите 10 члена на ОИК-Правец „за” гласуваха всичките 10 присъствали членове.

На основание чл.85, ал.1 и чл.87, ал.1 от ИК и чл.88 от ИК, Общинска избирателна комисия-Правец

**РЕШИ:**

Оставя без уважение жалба от Жалба на Никола Гергинов Нитов, общински председател на **ПП ГЕРБ** заведена под **№ 3 от 23.10.2015год**. в регистъра на жалбите на Общинска избирателна комисия – Правец.

Беше изразено особено мнение от Лиляна Цветкова Георгиева- член на ОИК-Правец .

Същата счита, че използването на информационното табло на община Правец, на което се излъчваха предизборните плакати за кандидатите на БСП за кметове и общински съветници не е е определено и обявено като място за предизборна агитация.

 Решението на ОИК-Правец в частта по т.1 от депозираната жалба е неоснователна.

Решението подлежи на обжалване пред Централната избирателна комисия в срок до три дни от обявяването.

Решението се обявява на информационното табло и се публикува на интернет страницата на Общинска избирателна комисия – Правец.

**Председател: ……………………**

/Пенка Славчева/

**Секретар: ……………………….**

/Екатерина Клечкова – Димитрова/